《断河酒楼得花字落字二首》
元代·方回

忽此四十载，弱冠来京华。
缪乘朝士马，偶驾刺史车。
谤墨满褚笥，战血腥干铘。
良喜返初服，草屩牧羜豭。
曷乃浪复出，头雪眼已花。
市人幸不识，徒步趋酒家。
惊倒道上客，高楼何欢哗。
醉卧忘解衣，巷瓯朝鸣茶。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。